EkBass/fiwiki-20250220-pages-articles huggingface dataset:
Marlos

Marlos Romero Bonfim, taiteilijanimeltään Marlos (s. 7. kesäkuuta 1988 São José dos Pinhais, Brasilia) on brasilialais-ukrainalainen jalkapalloilija. Hän on pelipaikaltaan laitahyökkääjä. Hän on pituudeltaan 174-senttimetrinen. Hän edustaa ukrainalaista Šah’tar Donetskia ja on pelannut Ukrainan maajoukkueessa. Marlos siirtyi kotimaastaan Ukrainaan vuonna 2012. Hän edusti Metalist Harkovaa 2,5 vuotta ja siirtyi kesällä 2014 Šah’tar Donetskiin. Hän on pelannut Ukrainan liigassa 218 ottelua ja tehnyt niissä 66 maalia. Mestarien liigassa hän on pelannut 34 ottelua ja tehnyt niissä kaksi maalia. Marlos on pelannut Ukrainan maajoukkueessa lokakuusta 2017 alkaen 26 maaottelua. Ainoan maalinsa hän on tehnyt syyskuussa 2019 EM-karsintaottelussa Liettuaa vastaan. Kesän 2021 EM-kilpailuissa hän on tullut vaihdosta kentälle kahdessa alkulohko-ottelussa. == Lähteet == Luokka:Ukrainalaiset jalkapalloilijat Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
Selkä vasten selkää

Selkä vasten selkää on suomalaisen laulajaduo Einon ja Aapelin 4. syyskuuta 2020 julkaistu ensimmäinen studioalbumi. Albumi oli ehdolla vuoden 2021 Emma- gaalassa Vuoden lastenmusiikkialbumi -kategoriassa. == Kappaleet == == Lähteet == Luokka:Vuoden 2020 esikoisalbumit Luokka:Suomalaiset lastenalbumit Luokka:Suomalaiset popalbumit
Marcus Valerius Corvus

Marcus Valerius Corvus (371 eaa – 271 eaa.) oli roomalainen sotakomentaja, kuusinkertainen konsuli ja diktaattori. == Uran alku == Marcus Valerius syntyi patriisiperheeseen Valeria-sukuun. Hän palveli myöhemmin armeijassa, jossa sai arvonimen Corvus (). Legendan mukaan hän sai arvonimen voitettuaan kaksintaistelussa gallialaisen jätin variksen avustuksella. Legenda kertoo variksen laskeutuneen hänen kypärälleen ja lopulta lentäneen päin vastustajan kasvoja. Corvuksesta tuli tämän jälkeen hyvin kuuluisa. Hänet valittiin konsuliksi 23-vuotiaana, mikä oli erittäin poikkeuksellista. == Samnilaissodat == Samnilaiset vuoristoheimot alkoivat vuonna 343 eaa. laajentaa alueitaan kohti länttä. He hyökkäsivät Sidisiinin heimon kimppuun ja jatkoivat hyökäten kohti Campaniaan suurinta kaupunkia Capuaa. Tämän jälkeen Campania pyysi apua Roomalaisilta. Pitkään samnilaisten liittolaisina olleet roomalaiset vaihtoivat puolta ja julistivat sodan Samniumia vastaan. === Corvus lähtee Campaniaan === Rooman liittyessä sotaan joukkoja lähetettiin kahdelle eri alueelle. Toinen konsuli Cornelius Arvina lähti kohti samnilaisia, kun taas Corvus lähti Campaniaan. Campaniassa Corvus kävi Gaurus-vuoren taistelun, joka päättyi voitokkaasti Roomalle. Rooma voitti ensimmäisen samnilaissodan ja laajensi alueitaan. Corvus saavutti diktaattorin arvon. == Myöhempi ura == Marcus Valerius Corvus toimi luultavasti legaattina toisessa samnilaissodassa (325 eaa). Corvus saavutti sen jälkeenkin useita korkea-arvoisia virkoja. * 301 eaa diktaattori * 300 eaa konsuli *299 eaa konsuli Hän kuoli vuonna 271 eaa. 100-vuotiaana. == Taiteessa == Marcus Valerius Corvus esiintyy vuonna 1586 julkaistussa Hendrick Goltziusuksen sarjassa Roomalaisia sankareita, 1586. == Lähteet == * * * *https://artmuseum.princeton.edu/collections/objects/134108 Viitattu 10.4.2021. Luokka:Roomalaiset poliitikot Luokka:Rooman diktaattorit Luokka:300-luvulla eaa. syntyneet Luokka:200-luvulla eaa. kuolleet
Juhani Vikainen

Otto Juhani Vikainen (25. huhtikuuta 1936 Taivassalo – 6. toukokuuta 2020 Rusko)Kuolinilmoitus, Otto Juhani Vikainen, Turun Sanomat, 2020, No 144, sivu 15, julkaistu 24.5.2020 oli suomalainen taidegraafikko ja kuvanveistäjä. Vikainen kävi Turun Taideyhdistyksen piirustuskoulun vuosina 1952–1955 ja Aukusti Tuhkan taidegrafiikan kurssin 1960–1961. Taiteilijan debyytti oli Turun Taideyhdistyksen vuosinäyttely Turun Taidemuseossa vuonna 1958. Vikainen toimi opettajana Turun seudun työväenopistoissa. Hän kuului Suomen Taidegraafikoiden näyttelytoimikuntaan ja johtokuntaan 1980-luvulla. Lisäksi Vikainen oli Suomen Taiteilijaseuran edustajistossa vuosina 1981-1993 sekä Turun Taidegraafikot yhdistyksen hallituksen jäsen 1965–1989, puheenjohtaja 1977–1989, ja kunniapuheenjohtaja vuodesta 1990. Luova Grafiikka yhdistyksen hallituksen jäsen hän oli 1979–1982 ja Suomen Kulttuurirahaston Varsinais- Suomen rahaston hoitokunnan ja työvaliokunnan jäsen vuosina 1992–2001. Turun Taideyhdistys ry/Turun Taidemuseon hallituksen jäsenenä hän toimi vuosina 1979-1992 ja Turun Ateljeetalosäätiön hallituksen jäsenenä 1979–2000. Hänen isänsä oli professori Jussi Vikainen. Vikaisen näyttelyitä on ollut Tm- galleriassa, Taidesalonki Husassa ja Taidegraafikoiden galleriassa. == Julkisia teoksia == * Pyhän Henrikin tien muistoreliefi, Nousiainen (1978) * Veteraanikivi, Loimaa (1987) * Punaisten muistomerkki Aika ja Muisto, Naantali (2004) === Valokuvia julkisista teoksista === Tiedosto:Piispa Pyhän Henrikin muistokivi.JPG|Piispa Pyhän Henrikin muistokivi, 1978, Nousiainen. Tiedosto:Nunnanpolun muistomerkki by Juhani Vikainen 1980 Rusko.jpg|Nunnanpolun muistomerkki, 1980, Rusko. Tiedosto:Veteraanikivi Heimolinna.JPG|Veteraanikivi, 1987, Loimaa Tiedosto:Juhani Vikainen Aika ja muisto 2004 Naantali.JPG|Aika ja muisto, Kansalaissodassa menehtyneiden muistomerkki, 2004, Naantali. == Lähteet == == Aiheesta muualla == *Otto Juhani Vikainen Suomen Taiteilijaseuran Kuvataiteilijamatrikkeli. Luokka:Suomalaiset taidegraafikot Luokka:Suomalaiset kuvanveistäjät Luokka:Vuonna 1936 syntyneet Luokka:Vuonna 2020 kuolleet
Kalajärven terveysasema

Kalajärven terveysasema on Espoon kaupungin terveysasema, joka toimii Kalajärven palvelukeskuksessa, pohjoisespoolaisessa Kalajärven kaupunginosassa. Terveysasema muutti Kalajärven palvelukeskukseen tammikuussa 1995. ==Lähteet== ==Aiheesta muualla== *Hätätilanteet (espoo.fi) *Terveysasemat Espoossa (espoo.fi) *Palvelukartta: Kalajarven terveysasema (hel.fi) Luokka:Espoon terveysasemat, terveyskeskukset ja terveyskeskuspäivystykset Luokka:Kalajärvi
MI-5 – Erikoisjoukkue

MI-5 – Erikoisjoukkue (Spooks: The Greater Good) on BBC One -kanavan televisiosarjaan Erikoisjoukkue (Spooks) perustuva toimintaelokuva vuodelta 2015. Sen on ohjannut intialaissyntyinen Bharat Nalluri. == Juoni == Terroristi Qasim (Elyes Gabel) pakenee vankikuljetuksesta. Harry Pearcea (Peter Firth) MI5:n terrorismin vastaisen yksikön johtajaa syytetään paosta koska hän valvoi kuljetusta. Pearce eroaa palveluksesta ja lavastaa oman itsemurhansa. Hän epäilee että MI5:n riveissä on petturi ja saa avukseen Will Hollowayn (Kit Harington) jonka kanssa hän pyrkii estämään terroristien suunnitteleman iskun. == Näyttelijät == Lähde: == Lähteet == == Aiheesta muualla == * * Luokka:Brittiläiset toimintatrillerit Luokka:Vuoden 2015 brittiläiset elokuvat
Luettelo Suomen virallisen singlelistan ykkösistä vuonna 2021

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2021. ==Singlelista== Viikko Artisti Single 1 Antti Tuisku ”Treenaa” 2 The Kid Laroi ”Without You” 3 Olivia Rodrigo ”Drivers License” 4 Olivia Rodrigo ”Drivers License” 5 Olivia Rodrigo ”Drivers License” 6 Olivia Rodrigo ”Drivers License” 7 Gasellit, mukana Karri Koira ”Me ei mennä rikki” 8 Blind Channel ”Dark Side” 9 Haloo Helsinki! ”Piilotan mun kyyneleet” 10 Haloo Helsinki! ”Piilotan mun kyyneleet” 11 Haloo Helsinki! ”Piilotan mun kyyneleet” 12 Haloo Helsinki! ”Piilotan mun kyyneleet” 13 YB026 ”Steppasin Partyy” 14 Lil Nas X ”Montero (Call Me by Your Name)” 15 Lil Nas X ”Montero (Call Me by Your Name)” 16 Lil Nas X ”Montero (Call Me by Your Name)” 17 Lil Nas X ”Montero (Call Me by Your Name)” 18 Lil Nas X ”Montero (Call Me by Your Name)” 19 Sanni ”Pettäjä” 20 Lil Nas X ”Montero (Call Me by Your Name)” 21 Blind Channel ”Dark Side” 22 Måneskin ”Zitti e buoni” 23 Måneskin ”Zitti e buoni” 24 Måneskin ”I Wanna Be Your Slave” 25 Måneskin ”I Wanna Be Your Slave” 26 Portion Boys, mukana Matti ja Teppo ”Vauhti kiihtyy” 27 Måneskin ”I Wanna Be Your Slave” 28 Portion Boys, mukana Matti ja Teppo ”Vauhti kiihtyy” 29 Ed Sheeran ”Bad Habits” 30 Ed Sheeran ”Bad Habits” 31 The Kid Laroi ja Justin Bieber ”Stay” 32 The Kid Laroi ja Justin Bieber ”Stay” 33 The Kid Laroi ja Justin Bieber ”Stay” 34 The Kid Laroi ja Justin Bieber ”Stay” 35 The Kid Laroi ja Justin Bieber ”Stay” 36 The Kid Laroi ja Justin Bieber ”Stay” 37 Cledos, Ibe, Averagekidluke ja A36 ”Samma gamla vanliga (Remix)” 38 Cledos, Ibe, Averagekidluke ja A36 ”Samma gamla vanliga (Remix)” 39 Cledos, Ibe, Averagekidluke ja A36 ”Samma gamla vanliga (Remix)” 40 Cledos, Ibe, Averagekidluke ja A36 ”Samma gamla vanliga (Remix)” 41 Cledos, Ibe, Averagekidluke ja A36 ”Samma gamla vanliga (Remix)” 42 Cledos, Ibe, Averagekidluke ja A36 ”Samma gamla vanliga (Remix)” 43 Cledos, Ibe, Averagekidluke ja A36 ”Samma gamla vanliga (Remix)” 44 Cledos, Ibe, Averagekidluke ja A36 ”Samma gamla vanliga (Remix)” 45 Cledos, Ibe, Averagekidluke ja A36 ”Samma gamla vanliga (Remix)” 46 Cledos, Ibe, Averagekidluke ja A36 ”Samma gamla vanliga (Remix)” 47 Cledos, Ibe, Averagekidluke ja A36 ”Samma gamla vanliga (Remix)” 48 Cledos, Ibe, Averagekidluke ja A36 ”Samma gamla vanliga (Remix)” 49 Cledos, Ibe, Averagekidluke ja A36 ”Samma gamla vanliga (Remix)” 50 Gayle ”Abcdefu” 51 Sia ”Snowman” 52 Haloo Helsinki! ”Joulun kanssas jaan” == Katso myös == * Luettelo musiikkilistoista == Lähteet == * 2021 Singlelista 2021
Timothy Castagne

Timothy Castagne (s. 5. joulukuuta 1995 Arlon) on belgialainen jalkapalloilija. Hän on pelipaikaltaan useimmiten oikealla laidalla pelaava puolustaja. Hän edustaa Englannin Valioliigassa pelaavaa Fulhamia ja on pelannut vuodesta 2018 Belgian maajoukkueessa. Castagne nousi Genkin junioreista edustusjoukkueeseen kaudella 2014–2015. Hän pelasi kolmen kauden aikana Belgian liigassa 80 ottelua ja teki yhden maalin. Kaudella 2016–2017 hän pelasi Eurooppa-liigassa kymmenen ottelua ja teki kaksi maalia. Heinäkuussa 2017 hän siirtyi italialaisseura Atalantaan. Hän pelasi kolmen kauden aikana Serie A:ssa 75 ottelua ja teki niissä viisi maalia. Kauden 2017–2018 Eurooppa-liigassa hän pelasi kolme ottelua ja kauden 2019–2020 Mestarien liigassa kuusi ottelua, joissa hän teki yhden maalin. Castagne siirtyi syyskuussa 2020 englantilaisseura Leicester Cityyn. Valioliigassa hän teki maalin avausottelussaan West Bromwich Albionia vastaan. Hän oli kaudella 2020–2021 loukkaantumisten vuoksi pariin otteeseen usean viikon ajan poissa kentiltä ja pelasi Eurooppa-liigassa vain kaksi ottelua. Valioliigassa hän pelasi debyyttikaudellaan 27 ottelua ja teki kaksi maalia. Hän pelasi viisi ottelua Leicesterin voittaessa FA Cupin 2021, muun muassa täydet minuutit puolivälierässä, välierässä ja loppuottelussa. Kaudella 2021–2022 hän pelasi 27 valioliigaottelua ja teki yhden maalin. Eurooppa-liigassa hän pelasi viisi ja Konferenssiliigassa neljä ottelua. Seuraavalla kaudella hän pelasi Valioliigassa 37 ottelua, joista yhtä vaille kaikki avauskokoonpanossa, ja teki kaksi maalia. Kausi päättyi Leicesterin putoamiseen Valioliigasta, ja elokuussa 2023 Castagne siirtyi Fulhamiin. Hän pelasi kaudella 2023–2024 Valioliigassa 34 ottelua ja teki niissä yhden maalin. Liigacupissa Fulham eteni välieriin ja Castagne pelasi neljä ottelua avauskokoonpanossa. Castagne pelasi Belgian alle 18-, alle 19- ja alle 21-vuotiaiden maajoukkueissa. Hän nousi Belgian A-maajoukkueeseen ensimmäisen kerran syyskuussa 2018 ystävyysottelussa Skotlantia vastaan. Hän on pelannut syyskuun 2024 puoliväliin mennessä 49 A-maaottelua, joista 45 ottelua avauskokoonpanossa. Hän teki maalin EM-karsinnoissa kesäkuussa 2019 Kazakstania ja lokakuussa 2019 San Marinoa vastaan. Hän loukkaantui Belgian avausottelussa kesän 2021 EM- kilpailuissa, ja hänen kisansa päättyivät siihen. MM-kilpailuissa 2022 hän pelasi täyden ajan Belgian kaikissa kolmessa ottelussa. EM-kilpailuissa 2024 hän pelasi avauskokoonpanossa Belgian kaikki neljä ottelua ja niissä yhtä lukuun ottamatta täyden peliajan. == Lähteet == Luokka:Belgialaiset jalkapalloilijat Luokka:Vuonna 1995 syntyneet Luokka:Elävät henkilöt
Thomas Foket

Thomas Foket (s. 25. syyskuuta 1994 Bryssel) on belgialainen jalkapalloilija. Hän on pelipaikaltaan oikealla laidalla pelaava puolustaja tai keskikenttäpelaaja. Hän edustaa Ranskan Ligue 1:ssä pelaavaa Stade de Reimsiä ja on pelannut myös Belgian maajoukkueessa. Foket aloitti liigauransa Gentin joukkueessa kaudella 2012–2013. Seuraavan kauden hän oli lainalla Oostendessa mutta muutoin hän pelasi Gentissä vuoteen 2018 saakka. Hän voitti Belgian- mestaruuden vuonna 2015. Hänelle kertyi kuuden kauden aikana Belgian liigassa 173 ottelua ja kaksi maalia. Mestarien liigassa hän pelasi seitsemän ottelua ja teki yhden maalin kaudella 2015–2016. Seuraavalla kaudella hän pelasi Eurooppa-liigassa yhdeksän ottelua. Foket siirtyi elokuussa 2018 ranskalaisseura Reimsiin. Ensimmäisellä kaudella hän pelasi 32 liigaottelua ja toisella 27. Foket pelasi Belgian alle 18-, alle 19- ja alle 21-vuotiaiden maajoukkueissa. Hän pelasi Belgian A-maajoukkueessa ensimmäisen kerran marraskuussa 2016 ystävyysottelussa Alankomaita vastaan ja toisen kerran maaliskuussa 2017 ystävyysottelussa Venäjää vastaan. Hän palasi maajoukkueeseen marraskuussa 2020 ja on pelannut maaliskuun 2021 loppuun mennessä viisi A-maaottelua, joista yhden avauskokoonpanossa. == Lähteet == Luokka:Belgialaiset jalkapalloilijat Luokka:Vuonna 1994 syntyneet Luokka:Elävät henkilöt
Moussa Ali

Mousa Ali () on Etiopian, Eritrean ja Djiboutin välissä oleva 2 021 metrin korkuinen tulivuori. == Lähteet == * https://www.peakbagger.com/peak.aspx?pid=11143 Luokka:Afrikan tulivuoret Luokka:Djiboutin maantiede Luokka:Eritrean maantiede Luokka:Etiopian vuoret Luokka:Kolmen valtion rajapisteet
Torsten Ekbom

Torsten Ekbom (1938 Tukholma, Ruotsi – 2014) oli ruotsalainen kirjailija. Hän oli 1961–1965 toimittajana Rondossa ja työskenteli myös Dagens Nyheterissä.Torsten Ekbom, Bonnier, viitattu 8.3.2021 Ekbomin isä oli lääkäri. Ekbom opiskeli Tukholmassa ja Uppsalassa ja valmistui filosofian kandidaatiksi. Ekbomin lähtökohta oli ranskalainen "uusi romaani". Hänen teoksissaan kieli virtaa keskeytyksettä, ja hän kuvaa todellisuutta kollaasimaisina jaksoina. Vastuu tulkinnasta hän antaa lukijalle. Kaunokirjallisuuden hylättyään hän kirjoitti esseitä kuvataiteesta, kirjallisuudesta ja musiikista. Viimeiseksi teokseksi jäi John Cagea käsittelevä En trädgård av ljud (2009). ==Teokset== * Bröderna Casey (Leif Nylénin ja Per Olov Enquistin kanssa yhteisellä salanimellä Peter Husberg), 1964Morgan Palmqvist, Första klass mot framtiden, s. 214 Institutionen för kulturvetenskaper, Göteborgs universitet, 2018 ==Lähteet== Luokka:Ruotsalaiset kirjailijat Luokka:Vuonna 1938 syntyneet Luokka:Vuonna 2014 kuolleet
Bashkim Fino

Bashkim Fino (12. lokakuuta 1962 Gjirokastër – 29. maaliskuuta 2021 Tirana) oli albanialainen Albanian sosialistipuolueen poliitikko. Hän on toimi Albanian pääministerinä. Fino kuoli 29. maaliskuuta 2021 kärsittyään COVID-19:stä.https://top-channel.tv/2021/03/29/i-infektuar-me-covid-ndahet- nga-jeta-ne-moshen-59-vjecare-deputeti-bashkim-fino/ == Lähteet == Luokka:Albanian pääministerit Luokka:Vuonna 1962 syntyneet Luokka:Vuonna 2021 kuolleet
Einar Bragi

Einar Bragi, oikea nimi Einar Bragi Sigurðsson (1921 Eskifjörður, Islanti – 2005 Reykjavik, IslantiEinar Bragi) oli islantilainen runoilija ja kääntäjä. Hän kuului islantilaisten modernistien eli atomirunoilijoiden johtajiin. Hän perusti ryhmän julkaisun Birtingur, joka ilmestyi 1953-1968. Bragin runoissa on nähty yhteyttä Ruotsin fyrtiotalismiin. Hän kirjoitti myös proosarunoja. ==Suomennetut runot== Maj-Lis Holmbergin suomentamia runoja on antologiassa Ja tunturin takaa kuulet: Islannin sodanjälkeistä lyriikkaa (Espoo: Weilin+Göös, 1977 ISBN 951-35-1521-4)Einar Brage, Lahden kaupunginkirjaston runotietokanta. Päivitetty 19.3.2021, viitattu 29.3.2021 * Aamunkoitto * Elämän rauhattomuutta * Kevättulva * Kiertosäe * Lyhyesti * Mainetta * Polttouhri * Rakkauslaulu * Runo * Syksyinen näkymä * Yösilmät * Yötä vasten ==Lähteet== Luokka:Islantilaiset runoilijat Luokka:Islantilaiset kääntäjät‎ Luokka:Vuonna 1921 syntyneet Luokka:Vuonna 2005 kuolleet
The Fundamentals of Caring

The Fundamentals of Caring on vuonna 2016 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Rob Burnett. Elokuvan pääosissa esiintyvät Paul Rudd, Craig Roberts ja Selena Gomez. Juoni perustuu kirjailija Jonathan Evisonin vuonna 2012 julkaistuun romaaniin The Revised Fundamentals of Caregiving. Elokuva kertoo masentuneesta kirjailijasta, joka päättää auttaa lihasrappeumaa sairastavaa Trevor-nimistä poikaa tämän isän etsimisessä. Elokuva sai ensi-iltansa Sundancen elokuvajuhlilla tammikuussa 2016, ja saman vuoden kesäkuussa se julkaistiin Netflixissä. Elokuva keräsi Sundancessa paljon kehuja, kun taas lopulliset arviot ovat olleet vaihtelevia. Metacriticissä elokuva on saanut 55 pistettä 100:sta ja Rotten Tomatoesissa arvosanan 77 %. == Rooleissa == == Lähteet == == Aiheesta muualla == * The Fundamentals of Caring Netflixissä * Luokka:Vuoden 2016 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset romaaneihin perustuvat elokuvat Luokka:Netflix-alkuperäiselokuvat Luokka:Yhdysvaltalaiset road moviet
Einar Benediktsson

Einar Benediktsson (1864 Elliðavatn, Islanti – 1940 Herdísarvík, Islanti) oli islantilainen runoilija. Einar oli Islannissa asianajaja ja nimismies, myöhemmin Britanniassa ja Tanskassa liikemies. Einarin monumentaaliset runot ovat toisinaan vaikeaselkoisia, ja niiden aiheet perustuvat islantilaisiin muinais- ja kansansatuihin, luontoon ja hänen ulkomaanmatkoihinsa. Joissakin runoissa näkyy usko yli-ihmiseen, kuten "Egill Skallaggrimsson" kokoelmassa Hrannir (1913). ==Lähteet== Luokka:Islantilaiset kirjailijat Luokka:Vuonna 1864 syntyneet Luokka:Vuonna 1940 kuolleet
Anders Ehnmark

Anders Ehnmark (1931 Linköping, Ruotsi – 2019 Författaren Anders Ehnmark har avlidit, Dagens Nyheter 29.3.2019, viitattu 7.3.32021 ) oli ruotsalainen kirjailija. Hän kirjoitti yhteiskunnallisia esseitä, muun muassa kokoelman Maktens hemligheter, joka oli 1980-luvulla Ruotsissa eniten keskustelua herättäneitä esseekokoelmia. Lisäksi hän kirjoitti näytelmiä P. O. Enquistin kanssa. ==Lähteet== Luokka:Ruotsalaiset kirjailijat Luokka:Ruotsalaiset esseistit Luokka:Vuonna 1931 syntyneet Luokka:Vuonna 2019 kuolleet
Trần Hưng Đạo

Trần Hưng Đạo (n. 1229 – 1300, Van Kiep, Vietnam), alkujaan Trần Quốc Tuấn ja tunnettu myös nimellä Hung Dao Vuong, oli vietnamilainen sotapäällikkö, joka kukisti kaksi mongolien valloitusyritystä 1200-luvulla. Hän oli eräs ensimmäisistä merkittävistä vietnamilaisista sotilasstrategeista. Nykyisinkin häntä pidetään merkittävänä kansallissankarina Vietnamissa. 1280-luvun alkuvuosina Vietnamin kuningaskunta kohtasi kasvavan uhan Kublai-kaanin johtamien mongolien taholta. Tultuaan valituksi Vietnamin asevoimien ylipäälliköksi Tran kannusti joukkonsa taistelemaan valloittajia vastaan. Kun mongoliarmeija valtasi Punaisenjoen laakson Vietnamin pohjoisosissa suurella armeijalla vuosina 1283–1284, Tran aluksi väisti maahantunkeutujia ja vastasi uhkaan puolustavalla strategialla. Hän käytti mongoleja vastaan sissitoimintaa ja poltetun maan taktiikkaa, minkä jälkeen hän ryhtyi vastahyökkäykseen, vapautti Vietnamin pääkaupungin valloittajien otteesta ja ajoi nämä takaisin Kiinan alueelle. Mongolit yrittivät Vietnamin valloitusta toiseen otteeseen vuonna 1287. Jälleen Tran joukkoineen antoi mongoleiden ensin vallata pääkaupungin ennen ryhtymistään vastahyökkäykseen. Ratkaisutaistelut käytiin Bạch Đằng -joella vuonna 1288. Kublai-kaanin džonkit houkuteltiin hyökkäämään pitkin vesistöä, jonka pohjaan oli upotettu rautakärkisiä keihäitä: strategia, joka oli peräisin aikaisemmalta vietnamilaiselta soturilta Ngô Quyêniltä. == Lähteet == == Aiheesta muualla == * TRAN HUNG DAO (1213-1300) Luokka:Vietnamilaiset kenraalit Luokka:1200-luvulla syntyneet Luokka:Vuonna 1300 kuolleet
Katariina Lonka

Katariina Lonka (s. 4. huhtikuuta 1995 Hamina) on suomalainen maastohiihtäjä, joka edustaa Ikaalisten Urheilijoita. Hänen valmentajansa on Jari Isometsä ja hän asuu Nummelassa . Lonka on moninkertainen nuorten sarjojen SM-mitalisti ja N23-sarjan suomenmestari vuodelta 2017. Hän on myös naisten viestinhiihdon suomenmestari vuodelta 2021, Ikaalisten Urheilijoiden joukkueessa. ==Lähteet== Luokka:Elävät henkilöt Luokka:Vuonna 1995 syntyneet Luokka:Suomalaiset maastohiihtäjät
Peter Husberg

Peter Husberg on salanimi, jota ovat käyttäneet yhdessä Torsten Ekbom, Per Olov Enquist ja Leif Nylén.Morgan Palmqvist, Första klass mot framtiden, s. 214 Institutionen för kulturvetenskaper, Göteborgs universitet, 2018 ==Teokset== * Bröderna Casey, 1964 ==Lähteet== Luokka:Salanimet
Sipurasaarenliituri

Sipurasaarenliituri (Hylopetes sipora) on Indonesian kuuluvalla Siporan saarella tavattava nuolihäntäliituri. Lajin ekologia tunnetaan huonosti. Kansainvälinen luonnonsuojeluliitto on määritellyt sen erittäin uhanalaiseksi lajiksi. ==Koko ja ulkonäkö== Sipurasaarenliiturien ruumiin pituus on noin 140 mm ja paino 89,2 g. Vatsapuoli on ruskeankeltainen tai ruskeanoranssi. Rinnalla on valkoinen laikku. Häntä on ruskeanmusta. Sen juuri on hieman vartta vaaleampi ja hännänpää on valkoinen. ==Levinneisyys ja elinympäristö== Sipurasaarenliituria tavataan ainoastaan Indonesian Sumatran länsipuolella sijaitseviin Mentawaisaariin kuuluvalla Siporan saarella. Saarella on kokoa 845 km². Lajin elinympäristö käsittää pääasiassa aarniometsiä. Sen muusta ekologiasta tiedetään vain hyvin vähän. ==Uhat ja suojelu== Kansainvälinen luonnonsuojeluliitto eli IUCN on määritellyt sipurasaarenliiturin erittäin uhanalaiseksi lajiksi. Lajin kantojen uskotaan olevan laskussa, joskin niiden kokoa ei tunneta. Sipurasaarenliituria uhkaa sen elinympäristön häviäminen, kun metsiä hakataan puuteollisuuteen, polttopuuksi ja viljelymaan raivauksen takia. ==Lähteet== Luokka:Oravat
Leif Nylén

Leif Paul Nylén, salanimi Peter Husberg, (1939 Trondheim, Norja – 2016) oli ruotsalainen kirjailija, kriitikko ja muusikko. Hän oli 1968–1970 taideaikakauslehti Palettenin toimittaja ja vuodesta 1972 Dagens Nyheterin taide- ja kirjallisuuskriitikko. Nylén oli ruotsalaisen yhtyeen Blå Tågetin rumpali ja kirjoitti sille tekstejä. Nylénin isä oli professori Paul Nylén,Nylén, Leif Vem var det ja hänen puolisonsa oli Louise Waldén.Waldén, Louise, Vem är hon ==Teokset== * Bröderna Casey (Per Olov Enquistin ja Torsten Ekbomin kanssa salanimellä Peter Husberg), 1964Morgan Palmqvist, Första klass mot framtiden, s. 214 Institutionen för kulturvetenskaper, Göteborgs universitet, 2018 ==Lähteet== Luokka:Ruotsalaiset kirjailijat Luokka:Ruotsalaiset kriitikot Luokka:Ruotsalaiset muusikot Luokka:Ruotsalaiset sanoittajat Luokka:Vuonna 1939 syntyneet Luokka:Vuonna 2016 kuolleet
Mentawainliituri

Mentawainliituri (Iomys sipora) on Indonesiaan kuuluvilla Siporan ja Pohjois- Pagain saarilla tavattava eteläaasianliituri. Sen elintapoja ei tunneta ja vuonna 1991 tehdyissä kenttätutkimuksissa ei löydetty yhtäkään yksilöä. Kansainvälinen luonnonsuojeluliitto on määritellyt sen erittäin uhanalaiseksi lajiksi. ==Koko ja ulkonäkö== Mentawainliiturien naaraiden ruumiin pituus on 179,5 mm ja hännän pituus 195,5 mm. Urosten vastaavat lukemat ovat 196 mm ja 175 mm. Mentawainliituri on selkäpuoleltaan tummanruskea. Häntä on lähes musta. Vatsapuoli on vaaleampi. Korvat ovat karvattomat. Naarailla on kaksi nisäparia. ==Levinneisyys ja elinympäristö== Mentawainliituria tavataan Indonesian Mentawaisaariin kuuluvilla Siporan ja Pohjois-Pagain saarilla. Koko levinneisyysalueella on kokoa ehkä noin 2 582 km². Kaikki tunnetut mentawainliiturit tunnetaan kuitenkin vain viideltä eri kohteelta. Lajin elinympäristö käsittää aarniometsiä 500 metrin korkeuksille merenpinnasta. Lajin elintavoista ei tiedetä juuri mitään. ==Uhat ja suojelu== Kansainvälinen luonnonsuojeluliitto eli IUCN on määritellyt mentawainliiturin erittäin uhanalaiseksi lajiksi. Indonesian kansallismuseon kenttätutkimuksissa vuonna 1991 ei löydetty yhtäkään yksilöä. Laji saattaakin olla jo kadonnut kokonaan, joskin sitä ei ole virallisesti luokiteltu mahdollisesti sukupuuttoon kuolleeksi lajiksi. Lajin pääasiallinen uhka on sen elinympäristön katoaminen. Sen asuttamia metsiä kaadetaan esimerkiksi puuteollisuuden tarpeisiin ja viljelymaaksi. ==Lähteet== Luokka:Oravat
Theodor Frosterus

Nils Theodor Frosterus (30. marraskuuta 1842 Vaasa – 27. syyskuuta 1919 Helsinki) oli suomalainen insinööri ja virka- ja valtiopäivämies. Frosteruksen vanhemmat olivat kirkkoherra, professori Benjamin Frosterus ja Wilhelmina Sofia af Gadolin ja puoliso vuodesta 1875 Ida Johanna Lovisa Carp. Frosterus tuli ylioppilaaksi 1860 ja valmistui filosofian maisteriksi 1869, insinööritutkinnon hämn suoritti Zürichissä 1867. Frosterus toimi ratarakennushankkeissa vuodesta 1868 ja oli tie- ja vesirakennuslaitoksen palveluksessa vuodesta 1873. Rautatiehallituksen palveluksessa Frosterus toimi ratajohtajan apulaisena 1878–1910. Hän oli Helsingin kaupunginvaltuuston jäsen 1882–1893 ja porvarissäädyssä Pietarsaaren edustaja valtiopäivillä 1891.Ylioppilasmatrikkeli 1853–1899: Frosterus Nils Theodor Viitattu 29.3.2021. ==Lähteet== Luokka:Suomalaiset insinöörit Luokka:Suomen suuriruhtinaskunnan virkamiehet Luokka:Helsingin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1842 syntyneet Luokka:Vuonna 1919 kuolleet
Fredrik Jansson

Axel Fredrik Salomon Jansson (12. elokuuta 1858 Helsinki – 5. toukokuuta 1906 Helsinki) oli suomalainen juristi, asianajaja ja virka- ja valtiopäivämies. Janssonin vanhemmat olivat laamanni, valtiopäivämies August Fredrik Jansson ja Rosalie Karolina Josefina Saurén ja puolisot vuodesta 1886 Sigrid Aurora Becker (k. 1900) ja vuodesta 1902 Olga Karolina Reincke. Jansson tuli ylioppilaaksi 1876, suoritti ylemmän oikeustutkinnon 1882 ja sai varatuomarin arvon 1885. Hän perusti asianajotoimiston kollegansa kanssa 1885, mutta toimi ensin senaatissa ylimääräisenä kopistina 1886 ja rautatiehallituksessa notaarina 1887. Jansson oli myös kutomoliikkeen perustaja ja johtaja ja omisti Nordsjön kartanon. Hän oli Helsingin kaupunginvaltuuston jäsen vuodesta 1891 aina kuolemaansa saakka. Jansson oli porvarissäädyssä Raahen edustaja valtiopäivillä 1891 ja Helsingin edustaja valtiopäivillä 1894, 1897, 1899, 1904–1905 ja 1905–1906.Ylioppilasmatrikkeli 1853–1899: Jansson Axel Fredrik Salomon Viitattu 29.3.2021. ==Lähteet== Luokka:Suomalaiset juristit Luokka:Suomalaiset asianajajat Luokka:Suomalaiset liikemiehet Luokka:Helsingin kaupunginvaltuutetut Luokka:Suomen suuriruhtinaskunnan virkamiehet Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1858 syntyneet Luokka:Vuonna 1906 kuolleet
Coregonus bezola

Coregonus bezola on lohien (Salmonidae) heimoon ja Coregoninae-alaheimoon kuuluva kalalaji, jota ei ole havaittu levinneisyysalueellaan 1960-luvun jälkeen ja joka siksi luokitellaan hävinneeksi lajiksi. Coregonus bezola oli tavallisesti maksimissaan 32 senttimetrin mittainen. Kalan väritys vaihteli sen selkäpuolella kellertävästä ruskehtavaan. Kyljet olivat hopeiset kellertävällä vivahteella. Lajilla oli 26–33 siivilähammasta ja kylkiviivallaan 81–87 suomua. C. bezola -lajia on tavattu ainoastaan Bourgetjärvessä Ranskassa, mistä se on paikallisille kalastajille tehtyjen haastattelujen mukaan hävinnyt 1960-luvulla. Viimeinen dokumentoitu näyte lajista on kerätty järvestä 1800-luvun lopulla. C. bezola -lajin lisääntymisaika oli tammi-helmikuussa. Kutu tapahtui 70–80 metrin syvyydessä mutapohjalla. == Lähteet == Luokka:Lohikalat Luokka:Sukupuuttoon kuolleet kalat
Carl Johan Sundman

Carl Johan Sundman (26. elokuuta 1836 Porvoon pitäjä – 10. huhtikuuta 1921 Kuopio) oli suomalainen sotilas, pankinjohtaja ja valtiopäivämies. Sundmanin vanhemmat olivat merikapteeni Carl Jacob Sundman ja Charlotta Sofie Ceder. Sundman jätti lyseon kesken ja siirtyi sotilasuralle. Hän palveli Vaasassa ja Oulussa aina vuoteen 1868, jolloin hänet siirrettiin lakkautuspalkalle esikuntakapteenina. Sundman toimi tämän jälkeen lyhyen aikaa Oulun läänin apulaiskamreerina ja sitten Pelsonsuon kuivatuksen työnjohtajana, Salahmin ruukin tilanhoitajana, metsä- ja sahaliikkeiden asiamiehenä ja asioidenhoitajana sekä Pohjoismaiden Osakepankin Kuopion konttorin johtajana 1883–1907. Hän oli Kuopion kaupunginvaltuuston jäsen useita vuosia ja porvarissäädyssä Kuopion edustaja valtiopäivillä 1891. Sundman oli myös vuoden 1899 suuren lähetystön jäsen ja puheenjohtaja sen kokouksissa Helsingissä.Päiviö Tommila: Suuri adressi, s. 187, 197, 213. WSOY, 1999. ==Lähteet== Luokka:Suomalaiset sotilaat Luokka:Kuopion kaupunginvaltuutetut Luokka:Suomalaiset pankinjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1836 syntyneet Luokka:Vuonna 1921 kuolleet
Rubén Vargas

Rubén Estephan Vargas Martínez (s. 5. elokuuta 1998 Adligenswil) on sveitsiläinen jalkapalloilija, pelipaikaltaan laitahyökkääjä. Hän edustaa Saksan Bundesliigassa pelaavaa Augsburgia. Vargas nousi Luzernin junioreista edustusjoukkueeseen kaudella 2017–2018 ja pelasi Sveitsin liigassa kahden kauden aikana 50 ottelua, joissa hän teki yhdeksän maalia. Heinäkuussa 2019 hän siirtyi saksalaisseura Augsburgiin. Hän on viiden kauden aikana pelannut Bundesliigassa 146 ottelua ja tehnyt niissä 20 maalia. Hän teki kaksi maalia syyskuussa 2019 kolmannessa bundesliigaottelussaan Werder Bremeniä vastaan. Vargas on pelannut Sveitsin alle 21-vuotiaiden maajoukkueessa. Hän pelasi Sveitsin A-maajoukkueessa ensimmäisen kerran syyskuussa 2019 EM- karsintaottelussa Gibraltaria vastaan. Kolmannessa ottelussaan Vargas teki maalin, kun vastustajana oli jälleen Gibraltar. Toisen maajoukkuemaalinsa hän teki maaliskuussa 2021 ystävyysottelussa Suomea vastaan, kolmannen syyskuussa 2021 ystävyysottelussa Kreikkaa vastaan, neljännen marraskuussa 2021 MM- karsintaottelussa Bulgariaa vastaan, viidennen maaliskuussa 2023 EM- karsintaottelussa Israelia vastaan, kuudennen marraskuussa 2023 EM- karsintaottelussa Israelia vastaan, seitsemännen kolme päivää edellisen jälkeen EM-karsintaottelussa Kosovoa vastaan ja kahdeksannen EM-kilpailujen 2024 neljännesvälierässä Italiaa vastaan. Kesän 2021 EM-kilpailuissa hän tuli vaihdosta kentälle alkulohko-otteluissa Italiaa ja Turkkia vastaan sekä neljännesvälieräottelussa Ranskaa ja tappiollisessa puolivälieräottelussa Espanjaa vastaan. Jatko-ottelut ratkaisseissa rangaistuspotkukilpailuissa hän teki maalin Ranskaa vastaan mutta epäonnistui maalinteossa joukkueensa neljäntenä laukojana Espanjaa vastaan. MM-kilpailuissa 2022 hän pelasi avauskokoonpanossa Sveitsin kaikki neljä ottelua. EM-kilpailuissa 2024 hän pelasi avauskokoonpanossa neljä ottelua ja tuli vaihdosta kentälle viimeisessä alkulohko-ottelussa. Voitokkaassa neljännesvälierässä Italiaa vastaan hän syötti Sveitsin ensimmäisen maalin ja teki itse toisen. Vargas on pelannut EM- kilpailujen 2024 loppuun mennessä 48 A-maaottelua, joista 31 ottelua avauskokoonpanossa. == Lähteet == Luokka:Sveitsiläiset jalkapalloilijat Luokka:Vuonna 1998 syntyneet Luokka:Elävät henkilöt
Unioni uuden tasavallan puolesta

Unioni uuden tasavallan puolesta (ranskaksi L'Union pour la nouvelle Républiquee, UNR) oli 1. lokakuuta 1958 perustettu ranskalainen poliittinen puolue, joka tuki silloista pääministeriä Charles de Gaullea vuoden 1958 presidentinvaaleissa. ==Historia== UNR voitti marraskuussa 1958 pidetyissä vaaleissa 206 paikkaa 579: stä. Vuonna 1962 UNR ryhmittyi Gaullistisen työväenliiton (ranskaksi: Union démocratique du travail, UDT) kanssa muodostamaan UNR-UDT. He voittivat 233 paikkaa 482: sta, mikä on hieman vähemmän kuin ehdoton enemmistö. 35 itsenäistä republikaania lisäsi tukeaan UNR:lle. Vuoden 1965 presidentinvaaleissa de Gaulle valittiin jatkokaudelleen. Vuonna 1967 UNR: n ehdokkaat juoksivat otsikolla Viidennen tasavallan demokraattien unioni (Union des démocrates pour la Ve République, UD-Ve) ja voittivat 200 paikkaa 486: sta. UNR nimettiin uudelleen tasavallan puolustuksen unioniksi vuonna 1968 ja myöhemmin tasavallan demokraattien liitoksi vuonna 1971. == Lähteet == == Aiheesta muualla == Luokka:Ranskan puolueet
Mikael Lindén

Frans Mikael Lindén (17. maaliskuuta 1853 Helsinki – 1. marraskuuta 1929 Tammisaari) oli suomalainen opettaja, pankinjohtaja ja valtiopäivämies. Lindénin vanhemmat olivat pakkahuoneentarkastaja Magnus Eberhard Lindén ja Teresia Karolina Selenius ja puoliso vuodesta 1880 Ida Johanna Calonius. Lindén tuli ylioppilaaksi 1873 ja valmistui filosofian maisteriksi 1877. Hän toimi opettajana Tammisaaren reaalikoulussa vuodesta 1878 ja samalla Yhdyspankin Tammisaaren konttorin johtajana vuodesta 1883. Tammisaaren opettajaseminaarin lehtorin tehtävää vuodesta 1887 hoitanut Lindén erotettiin tehtävästä poliittisista syistä 1903, mutta hän palasi sitä hoitamaan 1906–1908. Lindén oli Tammisaaren kaupunginvaltuuston jäsen 1883–1903 ja porvarissäädyssä Tammisaaren edustaja valtiopäivillä 1894. Ylioppilasmatrikkeli 1853–1899: Lindén Frans Mikael Viitattu 29.3.2021. ==Lähteet== Luokka:Suomalaiset opettajat Luokka:Suomalaiset pankinjohtajat Luokka:Tammisaaren kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1853 syntyneet Luokka:Vuonna 1929 kuolleet
Hakim Nazir

Hakim Nazirovich Nazarov (15. lokakuuta 1915 Taškent – 15. toukokuuta 2008) eli Hakim Nazir oli uzbekistanilainen neuvostokirjailija. Nazarov syntyi työläisperheeseen. Hän valmistui Taškentin opettajakorkeakoulusta vuonna 1941 ja suoritti Gorkin kirjallisuusinstituutin korkeakoulututkinnon vuonna 1956. Nazarov työskenteli lehtien, radion ja kirjakustantamon toimittajana sekä kirjallisuuskonsulttina. Hän liittyi Neuvostoliiton kommunistiseen puolueeseen vuonna 1947 ja toimi Uzbekistanin kirjailijaliiton vastaavana sihteerinä vuosina 1953–1954. Kirjailijan ensimmäinen kertomuskokoelma ilmestyi vuonna 1948. Hän kirjoitti lapsille suunnattuja kertomuksia, romaaneja, runoja ja kuvauksia sekä käänsi venäläistä kirjallisuutta. Hakim Nazir sai Uzbekistanin SNT:n valtionpalkinnon vuonna 1981 ja tasavallan kansankirjailijan arvonimen vuonna 1984. ==Suomennettu teos== * Puuvillapensas: kertomuksia. Venäjän kielestä suom. Vappu Lindberg. Petroskoi: Karjalais-suomalaisen SNT:n valtion kustannusliike, 1955. ==Lähteet== Luokka:Neuvostoliittolaiset kirjailijat Luokka:Uzbekistanilaiset kirjailijat Luokka:Vuonna 1915 syntyneet Luokka:Vuonna 2008 kuolleet
Tasavallan demokraattien liitto

Tasavallan puolustusliitto, vuodesta 1968 Tasavallan demokraattien liitto, (, vuodesta 1968 Union des Démocrates pour la République, lyhennettynä UDR) oli ranskalainen poliittinen puolue, joka oli olemassa vuosina 1967–1976. Puolue perustettiin Unioni uuden tasavallan puolesta puolueen lopetettua vuonna 1967. == Lähteet == == Aiheesta muualla == Luokka:Ranskan puolueet
Arpa on heitetty

Arpa on heitetty tarkoittaa seuraavia asioita: * alea iacta est, latinankielinen lentävä lause * Arpa on heitetty (Executive Suite), Robert Wisen ohjaama yhdysvaltalainen elokuva vuodelta 1954 * Arpa on heitetty (Frauds), Stephan Elliottin ohjaama australialainen elokuva vuodelta 1993 * Arpa on heitetty, pohjoismainen tietokilpailuohjelma vuodelta 1964
Jorma Juhani Miettinen

Jorma Juhani Miettinen (s. 16. syyskuuta 1947 Kokemäki) on suomalainen mediavaikuttaja, päätoimittaja ja viestintäneuvos. Hän on koulutukseltaan valtiotieteen tohtori Helsingin yliopistostaKohti uutta suunnistava viestintämies. Helsingin Sanomat, 16.9.1997. Artikkelin verkkoversio.. Työuransa Miettinen aloitti Aamulehdessä, ensin aluetoimituksessa Parkanossa ja sitten keskustoimituksessa Tampereella (1968–1972). Hän oli Tampereen yliopiston ensimmäinen tiedotussihteeri 1972–1974 ja lehdistöopin lehtori 1974–1977 sekä tiedotusopin vs. professori 1978. Viestintäalan työt jatkuivat Valtion teknillisen tutkimuskeskuksen tiedottajana 1978–1979 ja Helsingin yliopiston vs. apulaisprofessorina 1979–1980. Pisimmän uran Miettinen teki Mainos-TV-Reklam Ab:n (myöhemmin MTV Oy:n) palveluksessa, missä hän toimi viestintäasiantuntijana 1980–1981, Kymmenen Uutisten ensimmäisenä päätoimittajana 1981–1988 ja apulaisjohtajana 1988–1997Kuka kukin on 1988. Otava 1988 sekä johtajana ja johtoryhmän jäsenenä MTV Oy:n emoyhtiöissä Alma Media Oyj:ssä ja Nordic Broadcasting Oy:ssä 1997–2008Sanomalehtitutkijasta tuli television vahva mies. Keskisuomalainen 15.9.2007. Työrukkanen sopii moneen käteen. Helsingin Sanomat 13.9.2007. Artikkelin verkkoversio.. Tästä tehtävästä hän jäi eläkkeelle 2008. Tasavallan presidentti myönsi hänelle viestintäneuvoksen arvon 2.12.2011https://ilkkapohjalainen.fi/polopoly_fs/1.1475585.1380885155!/menu/standard/file/My%C3%B6nnetyt%20arvonimet%20vuodesta%201993.pdf. Miettisen väitöskirja käsitteli sanomalehtien lukemista.Sanomalehtien lukeminen. Maakuntien ykköslehtien lukijoiden kiinnostus sekä väline- ja sisältökäyttö. Viestintätutkimuksen seuran julkaisusarja n:o 2. Weilin & Göös 1980 Tutkimuksessa yhdistettiin lukijoiden kiinnostusta koskevat tiedot obsläs-tekniikalla hankittuihin maakuntalehtien lukemistietoihin Risto Sinkko: Lukemalla lukien. Kirja-arvioita. Journal.fi. . Miettinen on tiedotusopin dosentti Helsingin yliopistossa (1982)Suomen valtiokalenteri 1983. Hän oli Euroopan kaupallisten televisioiden liiton (Association of Commercial Television in Europe, ACT) hallituksen jäsen 1995–2008 sekä Julkisen sanan neuvoston kannatusyhdistyksen puheenjohtaja 1995 ja 2005–2007. Miettisen työurassa keskeistä oli MTV:n uutistoiminnan käynnistäminen ja vakiinnuttaminenKaupallisella kanavalla uutislähetystenkin on oltava myyviä. Nykypäivä 12.9.1997Jatkolupa varmistumassa. MTV:n uutiset vakiinnutti vuodessa oman asemansa. Kouvolan Sanomat 29.8.1982., vaikuttaminen MTV:n oman kanavan ja toimiluvan saamiseen, televisiotoiminnan digitalisoinnin edistämiseen sekä kaupallisia televisioyhtiöitä rasittaneen toimilupamaksun poistamiseen. == Lähteet == Luokka:Suomalaiset toimittajat Luokka:Vuonna 1947 syntyneet Luokka:Elävät henkilöt
Kultasädekaisla

Kultasädekaisla (Cyperus esculentus) on sädekaisloihin kuuluva monivuotinen kasvi. Se kasvaa enintään metrin korkuiseksi. Kasvi muodostaa juurimukuloita, joita hyödynnetään myös ihmisravintona. Kukinto koostuu kimpusta tähkiä varren päässä. Kultasädekaislalle ominaista on, että tähkylät ovat kullanvärisiä. Lajiin kuuluu muunnos kastanjasädekaisla eli maakastanja (Cyperus esculentus var. sativus). Toisinaan siemenkaupoissa sitä myydään nimellä maamanteli ja erikoiselintarvikkeena myös nimellä tiikeripähkinä. Pähkinöistä näissä muistuttaa vain maku, minkä vuoksi pähkinöille allergiset saattavat voida syödä näitä mukuloita. Kultasädekaisla on laajalle levinnyt laji, jota esiintyy Pohjois-, Keski- ja Etelä-Amerikassa, lähes koko Afrikassa, Etelä- Euroopassa, Lounais- ja Etelä-Aasiassa. Se kasvaa muun muassa soilla ja kausikosteilla niityillä. == Lähteet == == Aiheesta muualla == * Suomen Lajitietokeskus: Kultasädekaisla – Cyperus esculentus * Integrated Taxonomic Information System (ITIS): Cyperus esculentus * Global Biodiversity Information Facility (GBIF): Cyperus esculentus * Flora of North America: Cyperus esculentus Luokka:Sädekaislat
Brokärr

Brokärr on kylä Kemiönsaaren kunnassa. Kylä sijaitsee kunnan sisäosassa Kemiön lounaislaidalla. Brokärr sijaitsee aivan entisen kunnanrajan tuntumassa. Naapurikylästä Mattkärristä haarautuu maantie Brokärriin. Brokärrin kyläalue on pääasiassa kalliosaarekkeiden halkomaa peltoa ja kylän pohjoisosassa on laajemaa kallioista metsämaata, jossa sijaitsee myös pieni järvi Brokärr träsk. Varhaisin maininta Brokärristä on vuodelta 1504. Kylä lienee saanut nimensä vanhasta kapulatiestä. Vuoden 1566 maakirjan mukaan kylässä oli kaksi taloa, jotka yhdistyivät 1600- ja 1700-lukujen vaihteessa. Kylän ainoaksi jäänyt talo jaettiin kahtia vuonna 1801. Kylään syntyi runsaasti uusia pientiloja 1920- ja 1930-luvuilla ja ennen sotia kylässä on ollut myös kauppa. Sotien jälkeen kylään lohkottiin muutama talo siirtoväelle. Fröjdbölen kansakoulu sijaitsi aivan Brokärrin vieressä. Kylä on sittemmin hiljentynyt eikä uudempaa asutusta ei ole syntynyt. ==Lähteet== Luokka:Kemiön kylät
Indonesianpikkuliituri

Indonesianpikkuliituri (Petinomys lugens) on Indonesian Mentawaisaarilla tavattava pikkuliituri. Kansainvälinen luonnonsuojeluliitto eli IUCN on määritellyt sen vaarantuneeksi lajiksi. ==Koko ja ulkonäkö== Indonesianpikkuliituri on pikkuliituriksi suhteellisen suurikokoinen. Naaraiden ruumiin pituus on 258,3 mm ja hännän pituus 225,8 mm. Urosten vastaavat lukemat ovat 250 mm ja 215 mm. Painoa molemmilla on noin 433 g. Väritykseltään indonesianpikkuliituri on kauttaaltaan savunruskean musta. ==Levinneisyys ja elinympäristö== Indonesianpikkuliituria tavataan Indonesian Mentawaisaariin kuuluvilla Siberutin, Siporan ja Pohjois-Pagain saarilla Sumatran länsipuolella. Sen elinympäristö käsittää trooppisia ja subtrooppisia metsiä. Yksilöitä tiedetään esiintyvän myös kookos- ja banaaniplantaaseilla. Sen sijaan sen elintavoista tiedetään vain hyvin vähän. ==Uhat ja suojelu== Kansainvälinen luonnonsuojeluliitto eli IUCN on määritellyt indonesianpikkuliiturin vaarantuneeksi lajiksi. Sen kantojen kokoa ei tunneta, mutta niiden uskotaan olevan laskussa. Lajia uhkaa etenkin sen elinympäristöjen nopea katoaminen hakkuiden ja maanviljelyksen tieltä. ==Lähteet== Luokka:Oravat
Afrikansormihirssi

Afrikansormihirssi (Eleusine coracana) on yksivuotinen viljana viljelty heinälaji. Se kasvaa 60–200 senttimetriä korkeaksi. Heinän kukinto jakautuu sormimaisiin muutaman senttimetrin pituisiin terttuihin. Jyvä on tummanruskea, kooltaan 1,5–2,5 millimetriä. Tuhat jyvää painaa noin 3,2 grammaa. Afrikansormihirssi kasvaa alkuperäisenä Keski-Afrikassa. Sitä viljellään Afrikan ja Aasian kuivilla alueilla. Se soveltuu hyvin viljeltäväksi kuivilla seuduilla, koska jyvät voi olla lepotilassa viikkoja, ja heti sateiden tullessa ne itävät, ja afrikansormihirssi on valmis korjattavaksi puolentoista kuukauden kasvuajan jälkeen. Se tunnetaan ravitsevana viljakasvina, joka sisältää tärkkelyksen lisäksi myös kalsiumia, rautaa ja aminohappoja. Haittapuolena on, että afrikansormihirssin viljely on työvoimavaltaista, mikä saa maanviljelijät suosimaan köyhissä maissa ravitsemuksellisesti heikompien viljojen, kuten maissin ja durran sekä maniokin tuotantoa. == Lähteet == == Aiheesta muualla == * Suomen Lajitietokeskus: Afrikansormihirssi – Eleusine coracana Luokka:Heinäkasvit Luokka:Viljat
Hopeapampaheinä

Hopeapampaheinä eli pampaheinä (Cortaderia selloana) on kookkaaksi kasvava monivuotinen heinälaji. Se on hyvin voimakaskasvuinen, yhdestä kolmeen metriä korkea. Laji esiintyy alkuperäisenä eteläisessä Etelä-Amerikassa: Boliviasta ja Etelä-Brasiliasta Chileen ja Argentiinaan. Tulokaslajina sitä esiintyy paljon alkuperäisaluettaan laajemmin, muun muassa Pohjois- ja Keski- Amerikassa, Etelä-Euroopassa, Australiassa, useissa Afrikan ja Aasian maissa.GrassBase – The Online World Grass Flora: Cortaderia selloana Viitattu 29.3.2021. Hopeapampaheinää käytetään koristekasvina. Sillä on kookkaat, muodoltaan järviruokoa muistuttavat röyhyt, vaikkakin pampaheinien suku on läheisintä sukua Euroopassa kasvavista heinistä tyystin erinäköisille hinoille (Danthonia). == Lähteet == == Aiheesta muualla == * Suomen Lajitietokeskus: Hopeapampaheinä (Cortaderia selloana) Luokka:Heinäkasvit
Elefanttisulkahirssi

Elefanttisulkahirssi eli elefanttiheinä (Cenchrus purpureus tai Pennisetum purpureum) on heinälaji, joka sijoitetaan lähteestä riippuen joko harjasheinien tai sulkahirssien sukuun. Se on monivuotinen, pystykasvuinen ja vankkakortinen, yhdestä kuuteen metriä korkeaksi kasvava heinä.GrassBase – The Online World Grass Flora: Pennisetum purpureum Viitattu 29.3.2021. Elefanttisulkahirssi kasvaa alkuperäisenä melko laajasti Afrikassa. Tulokaslajina sitä esiintyy alkuperäisaluettaan laajemmin, muun muassa Yhdysvalloissa, Meksikossa, Väli-Amerikassa, laajasti Etelä-Amerikassa, Etelä- Afrikassa, Madagaskarilla, Kiinassa, Indokiinassa, Indonesiassa ja Uudessa- Guineassa. == Lähteet == == Aiheesta muualla == * Suomen Lajitietokeskus: Elefanttisulkahirssi – Cenchrus purpureus * GBIF: Pennisetum purpureum * Invasive Species Compendium: Pennisetum purpureum (elephant grass) * Plants For A Future (PFAF): Pennisetum purpureum Luokka:Heinäkasvit
Synsepalum dulcificum

Synsepalum dulcificum on sapotillakasveihin ja taikamarjoihin kuuluva kasvilaji. Se on pensas tai pieni puu, jolla on soikeat–suikeat ehyet nahkeat lehdet ja pitkulaiset, marjamaiset, kypsinä punavioletit hedelmät. Laji kasvaa luonnonvaraisena Keski-Afrikassa Norsunluurannikolta Kongoon. Lajin erikoisuus on sen hedelmien kypsinä sisältämä glykoproteiini mirakuliini, joka pystyy tilapäisesti vaikuttamaan ihmisen kielen makureseptoreihin ja vähentää happaman maun aistimista. == Lähteet == Luokka:Sapotillakasvit
Juovakotkarausku

Juovakotkarausku (Aetomylaeus bovinus) on kotkarauskuihin kuuluva rustokalalaji. Juovakotkarauskun levymäinen vartalo voi kasvaa 222 cm leveäksi. Se on vaaleanruskea, selkäpuolella on useita kalpeanharmaita juovia. Juovakotkarauskua tavataan Atlantilla, Välimerellä ja Intian valtameren länsiosissa. Se elää jokisuissa, laguuneissa ja mannerjalustoilla aina 150 metrin syvyyteen asti. Juovakotkarausku on luokiteltu äärimmäisen uhanalaiseksi. Rauskut joutuvat usein kalastuksen sivusaaliiksi, mutta niitä kalastetaan myös tarkoituksella. == Lähteet == Luokka:Rauskut Luokka:Uhanalaiset kalat
Uudenseelanninperhoslepakko

Uudenseelanninperhoslepakko (Chalinolobus tuberculatus) on aitolepakkoihin kuuluva lepakkolaji, joka on Uuden-Seelannin kotoperäinen nisäkäs. Se on äärimmäisen uhanalainen, ja sitä uhkaavat vieraslajit sekä elinympäristöjen häviäminen sekä pirstaloituminen. Sitä tavataan pääsääntöisesti vain Uuden- Seelannin alkuperäisissä lauhkeissa metsissä. == Levinneisyysalue ja elinympäristö == Uudenseelanninperhoslepakko on Uuden-Seelannin kotoperäinen nisäkäslaji, jota tavataan Pohjois- ja Eteläsaarella sekä Stewartinsaarella. Sen pääasiallinen elinympäristö on alkuperäiset lauhkeat metsät. Pesäkoloja on löytynyt kuitenkin myös kalkkikivikallioista, luolista, rakennuksista sekä vieraslajeista, kuten salavista, montereynsypresseistä ja montereynmännyistä.Alexander, s. 11. Yksilöitä tavataan satunnaisesti myös maatalousalueilla. == Käyttäytyminen == Uudenseelanninperhoslepakot ovat varsin liikkuvia lepakoita, ja yhdyskunnan elinpiiri voi olla yli 150 neliökilometriä. Uudenseelanninperhoslepakot nukkuvat joko yksinään tai pienissä ryhmissä puiden koloissa. Naaraat ovat koiraita todennäköisimmin pienissä ryhmissä.Alexander, s. 13. Uudenseelanninperhoslepakot saalistavat lentäviä hyönteisiä. Naaraan uskotaan synnyttävän vuosittain yhden poikasen. == Kanta ja uhat == Kansainvälinen luonnonsuojeluliitto luokittelee uudenseelanninperhoslepakon äärimmäisen uhanalaiseksi, ja sen populaatiokoon on arveltu pienentyneet 1980-luvun puolivälistä 2020-luvun alkuun yli 80 prosentilla. Laji onkin harvinainen tai jopa hävinnyt monilta elinalueilta, joissa sitä aikaisemmin tavattiin yleisesti. Uudenseelanninperhoslepakon suurimmat uhat ovat vieraslajit sekä elinympäristöjen häviäminen ja heikkeneminen. Vieraslajeista kärpät, rotat ja kissat saalistavat lepakoita, ja jotkut vieraslajit puolestaan ovat sen kilpailijoita. Erityisesti Pohjoissaarella metsäkato ja metsien sirpaloituminen ovat jatkuva ongelma. == Lähteet == * === Viitteet === Luokka:Siipat Luokka:Uhanalaiset nisäkkäät
Vankkapetoahven

Vankkapetoahven (Serranochromis robustus) on Afrikan joissa ja järvissä elävä kirjoahvenlaji. Vankkapetoahven voi kasvaa yli puoli metriä pitkäksi ja painaa kuusi kiloa. Vankkapetoahventa tavataan Malawi- ja Malombejärvissä ja niihin laskevissa joissa. Vankkapetoahven on luokiteltu äärimmäisen uhanalaiseksi. Sen kanta on pienentynyt ylikalastuksen ja elinympäristöä tuhoavien kalastusmenetelmien takia. Laji on myös herkkä kalataudeille, jotka ovat vakavasti uhanneet sen sukulaislajeja. == Lähteet == Luokka:Uhanalaiset kalat Luokka:Kirjoahvenet